Kattava teos pohjalaisista elokuvista | Kirjava kirjasto\n← Nyt retkeilemään!\nIslantilaispojan maaginen maailma →\nKattava teos pohjalaisista elokuvista\n12.05.2014 Kirjoittanut Marja Jätä kommentti\nMatti Kassila ja Niko Jutila:\nHärmän lumo ja voima\nAvain, 2014. 198 s.\nElokuvaohjaaja, professori Matti Kassila\nja vapaa toimittaja Niko Jutila ovat tehneet hienon ja kattavan teoksen pohjalaiselokuvista. Kirjassa on esitelty keskeisimpiä pohjalaiselokuvia alkaen Suursalon häistä (1924) ja päättyen vuonna 2012 valmistuneeseen Härmä elokuvaan. Kirjan alussa on Matti\nKassilan kirjoittama esipuhe siitä mitä eteläpohjalaisuus on. Myös kulttuurista on oma lukunsa. Tärkeimmät elokuvat on esitelty tarkemmin.\nOli mukava lukea elokuvien kuvauksista ja niissä sattuneista kommelluksista. Kirjassa oli paljon mukavia tarinoita näyttelijöistä ja ohjaajista. Upeat mustavalkoiset kuvat toivat mieleen pohjalaiselokuvien tyylin. Elokuvissahan oli puukkojunkkareita, tappeluita, viinanjuontia, hienoja maisemakuvauksia ja kuolemia.\nKirjassa on esitelty myös muita Etelä-Pohjanmaalla kuvattuja elokuvia. Mukaansatempaavia ja hyvin kerrottuja tarinoita näyttelijöistä ja elokuvantekijöistä löytyy kirjan lopusta.\nLöysin kirjasta kuvauksen myös Esko Nikkarista, joka on ollut oma suosikkinäyttelijäni kotimaisissa elokuvissa.\nSuosittelen kirjaa kaikille suomalaisen elokuvan ystäville ja harrastajille. Kirja on hyvä lahjaidea elokuvista pitäville.\nKirjan tekemiseen on saatu apurahaa Etelä-Pohjanmaan kulttuurirahastolta. Matti Kassila on tehnyt pitkään työtä suomalaisen elokuvan parissa. Hänen elämäntyöstään voit lukea seuraavasta teoksesta:\nElokuvat kertovat, Matti Kassila. Suomalaisen kirjallisuuden seura 2013\nFiled under tietokirjallisuus Tagged with elokuvahistoria, Etelä-Pohjanmaa, filmografiat, pohjalaisuus


Männyntaimet mättäällä 3 | Metsälehti\nEtusivu › Lukijoiden kuvat › Männyntaimet mättäällä 3\nJulkaistu 8.11.2016 11:21\nPete 26.10.2016 11:28\nEdellisissä kuvissa on mättäälle istutettuja mäntyjä ja niin on tässäkin. Tästä hakattiin lähes puhdas kuusikko pois, hakkuutähdet ja kannot lähtivät myös. Kannonnoston yhteydessä tehtiin mätästys ja jälki oli minusta oikeinkin hyvää. Pohja on laihaa mt:tä Keski-Suomessa. Istutus toukokuun lopulla 2011 ja kuva on otettu tänä vuonna elokuussa. Hehtaarille laitettiin 2300kpl männyn pikkupaakkua, kuviolla koko reilu 4 hehtaaria. Varhaisperkaus tehtiin heinäkuussa. Lehtipuu vedettiin kokonaan matalaksi. Mätäs taitaa olla paras muokkaustapa istutusmännyillekin. Nyt täytyy vielä muutama vuosi jännittää hirvien suhteen.\narto 26.10.2016 16:02\nKomia taimikko. ja vielä mäntyä.\ntamperelainen 26.10.2016 20:27\nHienolta näyttää valokuvassa.Miten Pete arvioit tässä vaihessa laatua,näyttääkö hyvältä ?\nPete 27.10.2016 7:34\nJos tämä välttyy pahalta hirvituholta, niin laatu tulee olemaan ok. Vaikea toki arvioida kun päätehakkuuta itse tuskin näen. Ensiharvennukseen ei kuitenkaan ole kuin 15 vuotta :), jos hyvin käy.\nUskon, että laatu on vähintään samaa tasoa kuin nykyisten varttuneiden istutusmänniköiden laatu, eli pääosin hyvää tai tyydyttävän hyvää. Perusteluna se, että tässä on käytetty jalostetusta siemenestä kasvatettuja paakkutaimia.\nVieressä hieman rehevämmllä pohjalla samaan aikaan istutettuja kuusia. Nekin ovat lähteneet kasvuun hyvin, mutta kyllä tämä männikkö ensiharvennetaan monta vuotta ennen kuusikkoa.\nmetsä-masa 28.10.2016 8:11\nTätä voi pitää mallina hyvästä viljelyketjusta. Taimimäärä on valittukin jo alunperin normaalia korkeammaksi, siitä syntyy pituuskasvun kilpailua ja alaoksien normaalia kuivumista jo ennen ensiharvennusta, Arvokas kuvio !\nkiipiä 28.10.2016 12:26\nTaitolaji saattaa varsinkin istutusmänniköistä laatupuuta. Ymmärrän mansen kysymyksen laadusta. Vaikea kuvasta päätellä oksien kasvua mutta tiukempi kasvuasento taimikonhoitoon/enskaan saakka ei olisi pahasta.\nPete 28.10.2016 17:01\nAvojuuriaikaan rehevempiäkin pohjia istutettiin männylle ja niistäkin on pääosin kehittynyt riittävän laadukkaita. Aika näyttää miten tässä käy. aattelen toimia niin, että lehtipuu ei missään vaiheessa enää nouse mäntyjen tasalle. Seuraava perkaus todennäköisesti jo viiden vuoden päästä ja kaikki lehtipuu matalaksi. Alueella on kohtuullisen vahva hirvikanta ja senkin takia vesakko täytyy pitää poissa. Jos taimikkoon tulee aukkoja niin tulevaisuuden jättöpuut saa toki jäädä niihin.\nEdellinen kuva Männyntaimet mättäällä 2 metsä-masa\nSeuraava kuva Hirvenkiima-aika metsä-masa


Lapsuuden lahjatraumat – voiko pahemmin mennä vikaan? - Image-blogit\nSain kerran synttärilahjaksi sulkapallomailan. En ole pelannut sulkapalloa sitä ennen, enkä sen jälkeen. Taisi mennä mun äidillä vähän sekaisin omat ja lapsen kiinnostuksen kohteet, mutta tämä kerta hänelle anteeksi annettakoon. 🙂\n9.12.2015 at 22:10\nAuts. Aina ei kyllä tosiaan toimi se, että valitsee lahjan sillä perusteella, mitä itse toivoisi saavansa. 😉\nMuistan eräänä vuonna, kun ainoa joululahjatoiveeni oli Gameboy Advance Special-konsoli ja siihen muutama peli.\nOlin jo itse huuto.netistä löytänyt edullisen (tiesin siis, että joulupukkia ei ole olemassa, koska olen ollut teini-ikäinen :D) ja kerran sitten huomasin, että isä sitä oli huutanutkin, joten ehdin onnellisena ajatella, että saan sen.\nAatto ja lahjojen avaamisen vuoro tuli. Availtiin paketteja ja olin aivan varma, että se on säästetty viimeiseksi. Ollaan aina tiukasta taloudellisesta tilanteesta huolimatta saatu paljon lahjoja. 30-50 pakettia, joita vanhemmat on pitkin vuotta ostelleet kaupoista, kirppiksiltä yms.\nViimeisestä paketista lopulta tulikin kännykkä, vaikka minulla oli aivan hyvä kännykkä jo ennestään. Samaan aikaan hävetti ja harmitti. Hävetti kun en tuntenut niin suurta iloa saamistani lahjoista ja harmitti, kun en sitä yhtä ainoaa toivettani saanut ja miten olinkin niin kiittämätön, kun moni olisi näistä niin onnellinen.\nSen jälkeen oon yrittänyt erityisen tarkkaan kuunnella, mitä ihmiset joululahjaksi toivoo ja koittanut hankkia sellaista, mille oikeasti on tarvetta.\nAi hitsi, justiinsa se, että on jo varma, että se toivottu lahja on tulossa – ja sitten ei. Ja toi on ihan totta, että siihen harmitukseen ja pettymykseen sekoittuu myös häpeäntunnetta siitä omasta kiittämättömyydestä, isompana jo ainakin, ehkä ihan pienenä ei vielä ajattele, että kaikilla ei ole tätäkään, vaan on vain pelkästään harmissaan omasta puolestaan.\n[…] yhtäkkiä sataneessa lumessa, ja viikolla sitten vielä vähän joulusiivotaan, hankitaan joitain elintärkeitä joululahjoja, koetetaan pakata esikoisen leipoma piparikeinuhevonen matkalaukkuun, itketään läpi kahdet […]


Kuvankäsittely Photoshop VS Lightroom elokuvien maailmassa\nKuvankäsittely & suuret illuusiot\nLiittyykö kuvankäsittely ja elokuvat toisiinsa? Toki – elokuvien todellisuus on aina ollut muunneltua ja nykypäivän tekniikka on jokapäiväistänyt kuvankäsittelyn osaksi kaikkien arkea. Tässä blogitekstissä kuvankäsittelyohjelmat ja elokuvat kohtaavat. Kummastakin mediasta esitellään kärkinimet ja oman aikakansa suosikkiparit.\nKummisetä ja kuvankäsittely\nGraafisen suunnittelun », web-suunnittelun » ja valokuvauksen alalla Photoshop on massiivinen ohjelma, joka tarjoaa loputtomasti mahdollisuuksia ja rajoittamattomat kuvanmuokkausominaisuudet. Lähes jokainen kaduntallaaja tietää myös mihin Photoshopia käytetään.\nKuvien muokkaus on viime vuosina levinnyt myös lukuisiin erityisesti mobiilissa toimiviin kuvankäsittelysovelluksiin. Tämän päivän visuaalisella tarinankertojalla » on lukemattomia mahdollisuuksia. Vaihtoehdoista huolimatta Photoshop on pitänyt pintansa. Kurittomasti sitä voisi verrata Francis Ford Coppolan Kummisetään. Tavalliselle filmihullulle Kummisetä on elokuvana yksi suurista ja mutkikkaan perheyrityksen tarina on tuttu meille kaikille.\nNäiden kahden median väliltä voi löytää enemmänkin yhtäläisyyksiä. Photoshop julkaistiin vuonna 1988. Sillä on pitkä kehityshistoria ja käyttäjiä jo useammissa sukupolvissa. Ensimmäinen Kummisetä-elokuva julkaistiin vuonna 1972 ja se on säilynyt suosittuna ja rakastettuna klassikkoelokuvana.\nTeen hänelle tarjouksen, josta ei voi kieltäytyä\nRepliikki on tuttu jokaiselle. Sama koskee sanaa photoshoppaus. Käsite on vakiintunut yleiseen käyttöön, oli kuvankäsittely tuttua tai ei. Kummisetä-trilogia saattaa kuitenkin ensimmäisellä katsomiskerralla olla hämmentävä tai jopa raskas kokemus monimutkaisine teemoineen. Trilogian leppoisa läpikäynti yhdellä istumalla saattaa jäädä tekemättä.\nSamaan tapaan suosiostaan huolimatta, Photoshop mielletään mutkikkaaksi kuvankäsittelyohjelmaksi. Sen perusteellinen hallinta vie aikaa. Jopa valokuvaajat ja graafiset suunnittelijat, jotka käsittelevät kuvia päivittäin, ovat usein halukkaita terävöittämään taitojaan.\nLightroom valokuvien muokkaukseen.\nKuvankäsittely ja kuvankäsittelyohjelmat ovat vuosien varrella kehittyneet monelta osin. Lightroom » julkaistiin kymmenen vuotta sitten. Toisin kuin 1990-luvulla, kuvaamisesta on tullut liiankin helppoa. Haasteeksi onkin muodostunut loputon kuvavirta ja mediasisältöjen hallitseminen. Lightroomin hyvin suunniteltu käyttöliittymä tarjoaa tähän kaaokseen yksinkertaisen tekniikan ja tehokkaan hallinnoinnin.\nLa La Landin lumoa.\nYhdistelmä täydellistä keinotekoisuutta ja koskettavaa aitoutta.\nNäillä sanoilla on kuvattu Damien Chazellen La La Land -elokuvaa. Filmi loisti Oscarien jaossa » vuonna 2017 ja voitti vaivatta puolelleen nekin katsojat, joita musikaalit ei sytytä.\nKuvankäsittely (La La) Lightroomissa\nKun Chazelle otti käsittelyynsä vanhan musikaaliformaatin ja herätti sen henkiin, hän tiesi tarkkalleen mitä oli tekemässä. Entä onko La La Landilla ja Lightroomilla muuta yhteistä kuin leikittelevät nimet? Ensinkin kumpikin loistaa erinomaisella rakenteellaan. Kuin tuore morsian ne kantavat yllään jotain uutta, jotain vanhaa ja varmalla kädellä lainattua. Kumpikin tuntuu tutulta heti kättelyssä. Lightroomin kehityksen taustalta löytyy Photoshopin suunnittelijat. La La Land -elokuvan kummisetä on ilman muuta Jacgues Demy, jonka vuoden 1964 elokuvaa Cherbourgin sateenvarjot » La La Land toistaa teemojaan myöten. Tuotekehityksen ratkaisut ovat toimineet tehokkaasti. Aika näyttää, kauanko lumous kestää ja jatkuuko tuoreempien tulokkaiden menestys yhtä pitkään kuin edeltäjiensä.\nMILLOIN KUVANKÄSITTELY ON PARASTA PHOTOSHOPILLA?\n• Säätötasot: Tasojen avulla on mahdollista hyödyntää tasomaskeja tai muokata säätötasoilla värisävyjä.\n• Photoshop Face: Voit tehdä photoshoppausta ja kuvamanipulaatioita – kaikki on mahdollista.\n• Vektorikuvat: Mikäli Illustrator ei ole käytettävissäsi, kuvankäsittely onnistuu myös vektorikuvilla.\n• Blendaus: Photoshopissa on helppo yhdistellä useampia kuvia.\nEdellä mainitut ominaisuudet puuttuvat Lightroomista.\nMITKÄ OVAT LIGHTROOMIN VAHVUUDET?\n• Selkeä rakenne aloittelijoille ja helppokäyttöisyys Photoshopin tunteville.\n• Raw tiedostot: Jos olet innostunut valokuvaaja, Lightroom kannustaa sinua käyttämään raakamuotoista kuvaa »\n• Lightroomin sujuva työnkulku hyvin toteutettu.\n• Ajanhallinta: Työskentelysi tehostuu luotuasi Lightroomiin omat asetuksesi ja synkronoituasi ne keskenään.\n• Otoksien vertailu keskenään onnistuu kätevästi, samoin turhien kuvien poistaminen niiden joukosta.\n• Non-destructive -ominaisuus: Kuvien muokkaaminen on mahdollista muuttamatta alkuperäistä otosta.\n• Image-infromation: Lightroom lukee automaattisesti kuvan metatiedot ja se lisää kuvatietoja mm. kamera-asetuksista jokaiseen kuvaan.\nPhotoshop vs Lightroom – turha vertailu?\nMiten käy kummisedän, joko hänen työnsä on tehty?\nVertailu kuvankäsittelyohjelmien välillä on yllättävän yleistä. Photoshop ja Lightroom Adoben ohjelmina joutuvat usein vastakkain. Vertailtaviksi päätyy myös seikkoja, jotka eivät sulje pois toisiaan. Millainen filmihullu haluaa nähdä aina saman genren elokuvia? Entä mistä löytyy suunnittelija tai kuvaaja, joka keskittyy vain yhteen työkaluun?\nOhjataan meitä sitten klassikkoelokuvien pariin tai kuvaamaan valokuvamme raakana, teemme päätökset tilanteen ja oman tarpeemme mukaan. Vertailu on turhaa, tärkeintä on löytää tilaisuus uusiin kokeiluihin ja inspiroitua eri mahdollisuuksista. Kuvaaminen ja elokuvat kuuluvat kaikille – vapaalla tyyllillä, tottakai.\nLisää elokuvien ja kuvankäsittelyn ystäville:\nKamerakoulu: kuvankäsittely ja ajansäästövinkit Lightroomiin »\nHave a Camera: näin postitat suoraan Lightroomista Instagramiin »\nPhotgraphylife: Photoshop vs Lightroom »\nPhotography Concentrate : 10 syytä kuvata RAW’na »\nNick Browne Godfather Thrilogy »\nToday: The Godfather’ Reunion For 45th Anniversary »\nOfficial Movie Site: La La Land Movie »\nThe Playlist: Jacques Demyn katkeransuloinen musikaali »\nJatka elokuvien maailmassa:\nBlogissa voit jatkaa elokuvien parissa mm. Hollywood-elokuvien suosikkikirjasimen Trajanin » esittelyllä, suurien tunteiden Oscar-elokuvissa, kissaelokuvissa » tai Wes Andersonin keltasävyiseen värimaailmassa ». Tutustu myös muihin elokuviin, jotka La-la-landin tapaan on nojaavat elokuvan kuvauspaikkaan ».\nPariisin myytti ja Henri Tolouse-Lautrecin julistetaide


Lasten kurittaminen yhä kitkemättä | Yle Uutiset | yle.fi\nLasten kurittaminen yhä kitkemättä\nSuomessa ja Tanskassa tehdyn laajan tutkimuksen mukaan lasten kurittamista ei vielä ole kummassakaan maassa saatu kokonaan kitkettyä. Suomessa lasten ruumiillinen kuritus kiellettiin vuonna 1984 ja Tanskassa vuonna 1997. Kyselytutkimuksen mukaan vanhempien väkivalta vaurioittaa lasten ja nuorten mielenterveyttä.\n7.5.2010Päivitetty 8.5.2010 11:58\nTampereen yliopiston psykologian laitoksen tutkija Kirsi Peltonen vaatii nollatoleranssia lyömiseen. Peltonen kertoo hätkähtäneensä, että vakavaa väkivaltaa eli pahoinpitelyä esiintyy selvästi edelleen. Kyselyyn vastanneista suomalaisnuorista kaksi prosenttia eli sata nuorta kertoi vanhempiensa vakavasta fyysisestä väkivallasta.\n- Vakavaan kuritusväkivaltaan pitää saada ehdoton nollatoleranssi, sanoo Peltonen.\nVanhempien vakava väkivalta vaurioittaa Peltosen mukaan kiistatta lasten ja nuorten mielenterveyttä. Nuoret oireilevat ulospäin eli muuttuvat levottomiksi ja kääntyvät pelkoineen sisäänpäin. Myös lasten sosiaaliset suhteet kärsivät.\n- Pahoinpidelty lapsi tai nuori tarvitsee aina apua. Jo pelkkä epäily on vakava viite siitä, että nuori on avuntarpeessa. Toivon myös, että vanhemmille jo lastenneuvolasta lähtien kerrotaan, kuinka haitallista kuritusväkivalta on lapsen mielenterveydelle.\nTyttöjä kuritetaan poikia kovemmin\nTulokset Suomessa ja Tanskassa olivat hyvin samansuuntaisia. Joka toinen nuori kertoi, ettei ollut törmännyt omien vanhempiensa väkivaltaan. Lähes joka kolmas nuori kertoi sanallisesta aggressiivisuudesta, kuten kiroilusta tai väkivallalla uhkailusta.\nTyttöjä kuritetaan kyselyn mukaan kotona poikia useammin. Joka kymmenettä kyselyyn vastannutta suomalaistyttöä oli viimeisen vuoden alla kuritettu esimerkiksi tukistamalla tai läimäyttämällä. Vakavasta väkivallasta kuten potkimisesta kertoi pari prosenttia nuorista.\nTutkimuksessa oli mukana 5 775 suomalaisnuorta ja 3 986 tanskalaisnuorta. Nuoret olivat iältään 15 - 16 -vuotiaita.\nLähteet: YLE Uutiset / Ulla Meriläinen\nKotimaan uutisetLasten kuritusLasten fyysinen kuritusnuoretkotikasvatusTanskaKotikuriväkivaltaperheetlapset (perheenjäsenet)


Tieteellisten kirjojen avoimuudesta | Avoin tiede\nVuoden 2019 lopussa Suomessa julkaistiin tutkimusyhteisön yhdessä rakentama Avoimen tieteen ja tutkimuksen julistus 2020–2025. Julistuksessa todetaan, että avoimen tieteen ja tutkimuksen yhtenä missiona on edistää avoimuutta tieteen ja tutkimuksen perusarvona kaikessa tutkimusyhteisön toiminnassa. Julistuksen strategisten päämäärien tasolla edellä lausuttu konkretisoituu tavoitteena saada kaikki uudet tutkimusjulkaisut välittömästi avoimesti saataville.\nSamoihin aikoihin avoimen tieteen ja tutkimuksen julistuksen kanssa julkaistiin lehti- ja konferenssiartikkeleiden avoimuutta koskeva kansallinen osalinjaus. Tuossa osalinjauksessa esitetty keskeisin tavoite oli, että viimeistään vuonna 2022 kaikki uudet tieteelliset artikkeli- ja konferenssijulkaisut ovat välittömästi avoimesti saatavilla.\nKyseinen lehti- ja konferenssiartikkeleita koskeva osalinjaus oli ensimmäinen osa laajempaa tutkimusjulkaisujen avoimuutta koskevaa kokonaislinjausta. Nyt ollaan työstämässä kokonaislinjauksen toista osalinjausta, joka koskee tieteellisten yksittäisjulkaisujen (kirjojen) sekä artikkelikokoelmien (toimitettujen tieteellisten teosten) sisältämien artikkelien avoimuutta. Osalinjausta rakentamaan nimitettiin erityistyöryhmä keväällä 2021.\nKansallista tieteellisten kirjojen avoimuutta määrittävää linjausta rakennettaessa on pyritty huomioimaan myös kansainväliset vastaavat suositukset, näistä merkittävimpänä tuore Plan S -suositus cOAlition S statement on Open Access for academic books. (Katso myös Vesterinen & Linkola 2021.) Kansallista tieteellisiä kirjoja koskevaa linjausta suunniteltaessa on kuitenkin huomioitava kotimaisen tiedekustantamisen ja -julkaisemisen erityispiirteet. Keskeisin ratkaistava kysymys on, kuinka säilytämme kotimaisen kustannustoiminnan elinvoimaisuuden myös avoimen julkaisukulttuurin vallitessa.\nTieteellisten kirjojen ja toimitettujen kokoomateosten artikkelien avoimeen julkaisemiseen siirtyminen ei tapahdu hetkessä. Koska avoimen tieteen ja tutkimuksen julistus on hyväksytty vuosille 2020–2025, on siirtymä avoimeen julkaisemiseen myös kirjojen ja kotimaisenkin kirjajulkaisemisen osalta kuitenkin rajattu nyt syntymässä olevassa linjausdokumentissa tapahtuvaksi porrastetusti viimeistään vuonna 2025.\nLehti- ja konferenssiartikkelien avoimuuslinjauksessa edellytetään välitöntä julkaisujen avoimuutta. Kirjojen ja kokoomateosten artikkelien linjaukseen on suunniteltu mukaan myös rinnakkaistallennuksen viivästetty avoimuus eli embargo. Ehdotettu maksimissaan 12 kuukauden mahdollinen embargo noudattaa myös kirjojen Plan S -suunnitelmassa esitettyä mallia. Samoin tuoreissa suurten tutkimusrahoittajien UK Research and Innovationin ja Alankomaiden tiedeneuvoston NWO:n monografioiden avoimuutta koskevissa linjauksissa on ehdotettu maksimissaan 12 kuukauden embargon sallimista tieteellisille kirjoille. UK Research and Innovationin linjaukseen sisältyy myös päätös rahoittaa monografioiden avoimuutta.\nMitä teoksia osalinjaus koskee?\nKokooma- ja yksittäisteosten osalinjaus koskee kotimaisia ja kansainvälisiä vertaisarvioituja tieteellisiä kokoomateosten yksittäisiä artikkeleita (OKM:n julkaisutyyppiluokitus A3) ja yksittäisteoksia (OKM:n julkaisutyyppiluokka C1), joissa ainakin vastuukirjoittaja työskentelee suomalaisessa tutkimusorganisaatiossa, on sellaiseen affilioitunut tai työskentelee suomalaisen tutkimusrahoittajan rahoituksella. Linjaus ei siis koske kokoomateoksen kokonaisuutta, ainoastaan sen yksittäisiä artikkeleita.\nMilloin osalinjaus tulisi voimaan?\nLinjausluonnoksessa on asetettu erilaisia tavoiteaikatauluja sen mukaan, mistä julkaisutyypistä on kyse ja onko kyse kotimaassa vai ulkomailla julkaistavista teoksista. Ulkomailla julkaistavien kokoomateosten artikkelien avoimuusvaade astuisi voimaan viimeistään vuonna 2023. Tällöin kaikki ulkomailla julkaistut uudet tieteelliset kokoomateosten artikkelit pitäisi olla joko välittömästi avoimesti saatavilla kustantajan tarjoamassa palvelussa tai rinnakkaistalletettuna maksimissaan 12 kuukauden embargolla tutkijan/tutkimusorganisaation julkaisuarkistoon ja lisensoitu kirjoittajan oikeudet turvaavalla lisenssillä. Kotimaisten artikkelien kohdalla avoimuuden vaatimus astuisi voimaan 2024.\nVastaavasti tieteellisten kirjojen eli yksittäisteosten osalta osalinjauksessa esitettävät periaatteet ja toimenpiteet astuisivat voimaan siten, että ulkomailla julkaistavat kirjat pitäisi julkaista joko välittömästi avoimena tai rinnakkaistallentaa maksimissaan 12 kuukauden embargolla viimeistään vuodesta 2024 alkaen. Kotimaassa julkaistaville kirjoille sama olisi voimassa viimeistään vuodesta 2025 alkaen.\nOsalinjauksen strategiset periaatteet\nOsalinjauksen sisältämät strategiset periaatteet liittyvät tutkijoiden tasavertaisuuteen, vastuullisuuteen ja tiedeyhteisön sitoutumiseen. Kaikilla tutkijoilla tulee olla tasavertainen mahdollisuus julkaista tutkimuksensa ja saattaa se avoimesti saataville riippumatta tutkimusalasta, rahoituspohjasta tai uravaiheesta. Tutkimusorganisaatioiden tehtävänä on varmistaa, että tämä toteutuu. Vastuullisen tutkijanarvioinnin kansallinen suositus ja Kansallinen suositus julkaisumetriikan vastuullisesta käytöstä ohjaavat tutkijoiden arviointia sekä tieteellisten julkaisujen laadun arviointia.\nKeskeisenä, koko osalinjausta kannattavana periaatteena toimii se, että avoimuuden kehittäminen on koko suomalaisen tiedeyhteisön yhteinen asia. Kotimaisten tiedejulkaisijoiden sitoutuminen avoimuuden kehittämiseen myös kirjakustantamisen sektorilla edellyttää myös muiden tiedeyhteisön toimijoiden sitoutumista avoimuuden kehittämisen vaatimiin toimenpiteisiin ja avoimuuden toteuttamisesta aiheutuviin jatkuviin kustannuksiin.\nOsalinjauksen edellyttämät toimenpiteet\nOsalinjauksessa esitettävien tavoitteiden saavuttaminen vaatii koko tutkimusyhteisön sitoutumista vaadittaviin toimenpiteisiin. Toimenpiteet keskittyvät ennen kaikkea avoimuuden myötä muuttuvaan julkaisemisen kustannusrakenteeseen, rinnakkaistallentamisen edellytyksiin sekä kaikkien osapuolien sitoutumiseen uudentyyppisen avoimen julkaisukulttuurin luomiseen.\nKokooma- ja yksittäisteosten avoimen saatavuuden osalinjaus on tulossa kommenteille vuoden 2022 alussa.\nAvoimen tieteen koordinaatio, Tieteellisten seurain valtuuskunta 2019. Tutkimusjulkaisujen avoin saatavuus. Tutkimusyhteisön kansallinen linjaus ja toimenpideohjelma 2020–2025 (1): Lehti- ja konferenssiartikkeleiden avoimen saatavuuden osalinjaus.\nAvoimen tieteen koordinaatio, Tieteellisten seurain valtuuskunta 2020. Avoimen tieteen ja tutkimuksen julistus 2020–2025.\nThe Dutch Research Council (NWO) 2020. Open Access Books.\nUK Research and Innovation 2021. Shaping our open access policy.\nVastuullinen metriikka -työryhmä 2020. Kansallinen suositus julkaisumetriikan vastuullisesta käytöstä.\nVastuullisen tutkijanarvioinnin työryhmä 2020. Tutkijanarvioinnin hyvät käytännöt. Vastuullisen tutkijanarvioinnin kansallinen suositus.\nVesterinen, A-M. & Linkola, H. 2021. Suurten tutkimusrahoittajien cOAlition S suosittaa avointa julkaisemista kirjoille ja ojentaa käden tiedemaailmalle. Think Open Blogi.\nTeksti: Palvelupäälikkö Pekka Olsbo (Oulun yliopiston kirjasto)\nKuva: Valdemaras D., Unsplash


Veistäjä on arkkitehtisukua - Ihmiset - Helsingin Sanomat\nVeistäjä on arkkitehtisukua\nHannu Siren, 50\n"Meneekö hyvin?" Pitihän tämä arvata. Hannu Sirenin kenties tunnetuimman veistoksen kylkeen on ilmestynyt tuo kysymyksen muotoon sipaistu töherrys. Maapallonpyöreä Symboli-veistos näyttää muutenkin hieman kärsineeltä. Rakennuspöly peittää haponkestävästä teräksestä muotoillun teoksen.


lkl.keskustelu.info • katso viestiketjua - Ensimmäinen kaivuureissu\nKirjoittaja ajetsu » 12.06.2014 22:57\nViikon kuluttua suuntaan lappin. Juhannuksen jälkeen olisi tarkoitus päästä kaivamaan. Ensimmäinen reissuni, odotan innolla.\nRe: Ensimmäinen kaivuureissu\nKirjoittaja Hannu55 » 13.06.2014 21:35\nOnnea matkaan! Mihin ajattelit mennä?\nItse lähden ajamaan pohjoiseen 13-14.07, eli reilun neljän viikon päästä. Palsille, tai piispanpysäkille.\nKirjoittaja ajetsu » 14.06.2014 09:42\nEn vielä ole varma, mitä suosittelet? Menen kaverille Ivaloon juhannusta viettämään ensin.\nKirjoittaja Hannu55 » 15.06.2014 11:29\nJos liiton valtauksista puhutaan, niin Palsilla Sopu-Kulta+Bize-Baze on paikkana monessa mielessä ykkönen. Niin saaliin, kaivajien määrän kuin porukkahengenkin suhteen. (olethan varmaan jo LKL:n jäsen).\nItse suosin Piispanpysäkkiä, koska siitä on lyhin matka Saariselälle, jossa usein punkkaan.\nKirjoittaja Mercury » 16.06.2014 05:24\nLapissa kun tuppaa jokaisessa ojassa olevan jonkunlaista kalaa niin löytyykö palsin taikka bizebazen läheisyydestä sellaista vettä mihin kehtaisi mennä perhovehkeiden kanssa sotkemaan, jos vaikka sattuisi jäädä vapaa-aikaa\nKirjoittaja grazjsw » 16.06.2014 11:55\nHarrijoki on hyv'a'\nKirjoittaja kultapekka » 19.06.2014 14:12\nHannu55 kirjoitti: Itse lähden ajamaan pohjoiseen 13-14.07, eli reilun neljän viikon päästä. Palsille, tai piispanpysäkille.\nMyös minä olen auton ratissa tuohon aikaan ja ehkä jo 14-15.7. Saariselän korkeudella. Piispanpysäkki olisi kiva kokeilla ja tuo Petronella Pysäkki kanssa. Pääseekös Piispanpysäkille loppuun saakka normaalilla autolla?\nKirjoittaja matson1 » 19.06.2014 14:31\nKyllä sinne piispanojalle henkilöautolla pääsee, tosin varoen pitää ajaa kun on isoja kiviä......tuo petronellan pysäkkihän on ihan tien varressa, tosin kulta siellä on oikeasti vain pölyä jota on suhteellisen paljon.\nKirjoittaja kultapekka » 19.06.2014 17:14\nMinulla tuo auto raapii aina kivet tiestä. Mökkitiekin ollut haasteellinen. Voi olla että ylimääräiset jarruletkun pätkät ja nesteet olis reissulle tarpeen.\nPetronellan Pysäkin ohitse olen tiellä huristellut, mutta en ole aiemmin ehtinyt käymään. Nytkin on auto täynnä janttereita, joita ei kullankaivuu kiinnosta yhtään. Ainakaan kun mitään päivämaksumahdollisuutta ei ole tarjolla. No, minä kaivan ja rännitän. Muut kaverit saa vaikka patikoida silläaikaa.


Saksassa evakuoitiin joulumarkkinat apteekkiin tuodun pommin vuoksi – poliisi teki räjähteen vaarattomaksi - Ulkomaat - Uutiset - MTV.fi\nSaksassa evakuoitiin joulumarkkinat apteekkiin tuodun pommin vuoksi – poliisi teki räjähteen vaarattomaksi\nUlkomaat Julkaistu 01.12.2017 17:39\nPommi oli lähetetty alueella sijaitsevaan apteekkiin.\nSaksan Potsdamissa evakuoitiin joulumarkkinat ja niitä ympäröivä alue löydetyn räjähdepaketin vuoksi, kertoo Reuters. Asiasta kertoi paikalllinen poliisi Twitterissä.\nPoliisi ilmoitti aluksi erikoisjoukkojen tutkivan esinettä, jonka poliisi kuvaili paikallislehdelle olevan 40 ja 50 senttimetriä suuntaansa. Myöhemmin varmistui paketin sisältäneen räjähteitä, ja poliisi teki sen vaarattomaksi.\n– Epäilys improvisoidusta räjähteestä on varmennettu, poliisi tyytyi toteamaan Twitterissä.\nPaketti oli toimitettu apteekkiin lähelle markkinapaikkaa. Paikallislehden mukaan paketin avannut apteekin työntekijä oli hälyttänyt virkavallan huomattuaan sisällä epäilyttäviä johtoja ja elektroniikkaa.\nSaksa on varautunut mahdolliseen terrori-iskuun viime vuonna Berliinin joulumarkkinoilla sattuneen kuolettavan iskun vuoksi.\nJoulumarkkinat evakuoitiin räjähteen löydyttyä.\nVenäjä ärhentelee Yhdysvalloille: Kovat puheet Pohjois-Koreasta "verenhimoista paasausta" Trumpin entistä neuvonantajaa syytetään valehtelusta FBI:lle – "Olen syyllinen"


Maanantai, marraskuu 12, 2018 - 13:48\nLentomatka voi olla lemmikille haastava kokemus, mikäli lemmikki ei voi matkustaa matkustamossa omistajansa kanssa. Jo lentokentälle tulo voi olla jännittävää – uudet hajut ja äänet, suuret ihmismassat ja uusi ympäristö voivat herättää lemmikeissä monenlaisia tunnetiloja.\nYleisesti lemmikit kulkevat reittiliikenteessä lämmitetyssä ruumassa, jos lemmikin ja kuljetuslaatikon yhteenlaskettu paino ylittää 8 kilogrammaa. Mikäli lentomatkan ajan lemmikin paikka on ruumassa, voi lentomatka olla jopa traumaattinen kokemus. Tilauslennoilla lemmikki voi yleisimmin matkustaa kuitenkin omistajansa rauhoittavassa seurassa matkustamon mukavuudessa, minkä vuoksi tilauslento on lemmikkieläinten kanssa pitkiä matkoja matkustaessa optimaalinen kuljetusratkaisu.\nKerromme alla lisää, miksi tilauslento on paras vaihtoehto lemmikin kuljettamiselle ja mitä asioita tulee ennen lentoa ottaa huomioon!\nLemmikkikuriiri saattaa yksin matkustavan lemmikin omistajansa luo\nKun lemmikin kanssa lennetään tilauslennolla, ei matkustamossa oleskelu ole ainoa tilauslentopalvelun käyttämisen hyöty. Jo kentällä on mahdollisuus välttää suuret ihmismassat etukäteen sovituilla erityisjärjestelyillä sekä toivottujen ruokien ja tarvikkeiden toimitus koneeseen onnistuu mutkitta. Meillä Private Skiesilla on kokemusta koirien, kissojen ja hieman erikoisempienkin eläinten lennättämisestä – sekä omistajien seurassa että lemmikkikuriirien saattamana. Oli kyse sitten lomamatkasta, ulkomaille muutosta tai muusta kuljetuksesta, ykkösprioriteettimme ovat aina turvallisuus, matkustusmukavuus ja matkanteon helppous.\nOptimaalisessa tilanteessa omistaja matkustaa yhdessä lemmikkinsä kanssa paikasta A paikkaan B, mutta tarvittaessa järjestämme asiantuntevan kuriirin lemmikkisi matkaan, kuten erään asiakkaamme kohdalla. Nizzassa lomailemassa olleella asiakkaallamme tuli ikävä Suomeen jääneitä koiriaan, joten järjestimme koirakuriirin saattamaan asiakkaamme lemmikit vain neljä tuntia puhelinsoitosta tilauslennolla omistajansa huomiin! Koirakuriirimme piti seuraa karvaisille kavereille lennon ajan ja varmisti, että koirat pääsivät mukavasti ja turvallisesti omistajansa luo Nizzan lämpöön.\nLemmikin dokumenttien ja rokotusten tulee olla kunnossa lentomatkaa varten\nLentomatkaa varten lemmikin dokumenttien ja rokotusten tulee olla kunnossa, jotta matkaan päästään mutkitta. Kohdemaasta riippuen karanteeni- ja rokotusmääräykset voivat vaihdella ja ne tulee tarkastaa hyvissä ajoin ennen matkaa. Määräykset kannattaa vahvistaa kohdemaan suurlähetystöstä tai eläinlääkintäviranomaiselta, jotta tieto on varmasti ajantasaista.\nKaikilla EU-maiden sisäisillä lennoilla mm. koirilla, kissoilla ja freteillä täytyy olla esimerkiksi mikrosiru tai tatuointimerkintä ja lemmikkieläinpassi. Mikäli lemmikilläsi ei vielä ole passia, sen voi ostaa eläinlääkäriltä, joka merkitsee passiin tarvittavat tiedot koskien muun muassa rokotuksia, tunnistusmerkintää ja kliinisiä tutkimuksia.\nPrivate Skies hoitaa kuljetukset puolestasi lemmikkiin ja maahan katsomatta\nSujuva lentomatkustaminen lemmikin kanssa ei kuitenkaan helpota vain lemmikin matkaa, sillä laadukkaan tilauslentopalvelun asiakkaana omistajakin saa rentoutua jo ennen matkaa ja matkan aikana, tietäen, että järjestelyt ovat hyvissä käsissä. Maasta ja lento-operaattorista riippuen lemmikkien lentokuljetusta koskevat lait ja säännökset voivat olla hyvinkin erilaisia ja alaa tuntemattomalle epäselviä, minkä vuoksi asiantuntevan palvelun puoleen kääntyminen maksaa itsensä varmasti takaisin.\nPrivate Skiesin pitkän linjan kokemuksella ja laajan yhteistyöverkoston avulla lemmikkien lentomatkat ja niiden suunnittelu sujuvat kuitenkin helposti ja huoletta – sinun tarvitsee siis vain kertoa tarpeistasi ja järjestämme kuljetusratkaisut puolestasi.\nOta siis yhteyttä tai jätä tarjouspyyntö verkkosivuillamme, ja järjestämme tarpeisiisi sopivat kuljetusratkaisut sinulle ja lemmikillesi!\nJokainen joukkue pelaa voittaakseen ja pyrkii optimoimaan kaiken tekemisen tukemaan joukkueen suoritusta. Joten miksi siis viettää yhtään ylimääräistä tuntia tien päällä?\nKerromme blogissamme, kuinka urheilujoukkueet ja innokkaat faniryhmät hyödyntävät tilauslentoja kansainvälisiin peleihin matkatessaan!


Langaton äänianturi - IS-VET\nLangattomassa äänianturissa on kaksi anturia yhdessä langattomassa paketissa: ääniaaltoanturi mittaa suhteellisen painetason muutoksia ajan funktiona, ja äänenvoimakkuusanturi äänenpainetta sekä dBA- että dBC-painotetulla asteikolla.\nÄäniaaltoanturi: Ääniaaltoanturi mittaa anturiin osuvien ääniaaltojen äänenpainetason suhteelliset muutokset. Ääniaaltomittaukset ajan funktiona näkyvät graafisena kuvaajana, josta opiskelijat voivat tutkia ja analysoida aallon ominaisuuksia, kuten aallon muotoa, nopeutta, pituutta, amplitudia ja taajuutta. Anturilla voi tutkia esimerkiksi aaltojen superpositiota ja huojuntataajuuksia sekä seisovien aaltojen harmoneja ja ylä-äänien esiintymistä. Ääniaaltomittaukset ovat yhteensopivia sekä SPARKvuen että Capstonen Scope- ja FFT-näyttöjen kanssa. Langaton äänianturi pystyy mittaamaan ääniaaltotietoja langattomasti jopa 100 kHz:n näytteenottotaajuudella.\nÄänenvoimakkuusanturi: Äänenvoimakkuusanturi mittaa äänitason (voimakkuuden) sekä dBA- että dBC-asteikolla. dBC-painotusasteikko mittaa äänien voimakkuutta laajalla taajuusalueella, josta osa on ihmisen kuuloalueella ja osa sen ulkopuolella. dBA-painotusasteikko suodattaa pois osan taajuuksista, jolloin lopputulos vastaa paremmin ihmiskorvan taajuusvastetta. dBA-asteikkoa käytetään yleisesti työpaikoilla työntekijöiden tyypillisissä työoloissa kokeman äänenvoimakkuuden määrittämiseen. Äänenvoimakkuus ja melusaaste ovat ympäristötieteiden keskeisiä mittatietoja. Tässä uudessa langattomassa ratkaisussa on kaikki äänentasomittarin ominaisuudet yhdistettynä kätevään mahdollisuuteen tallentaa tietoja jatkuvasti ajan funktiona.\nMikrofonin taajuusalue: 100 - 15 000 Hz\nÄäniaallon suurin näytteenottotaajuus: 100 kHz\nÄänenvoimakkuusalue: 50 - 110 dB\nTarkkuus: ±2 dB.


Browsing by Subject "sivutuotteet"\nMetsien "moninaiskäytöstä" vanhalla ajalla. \nMakkonen, Olli (Suomen metsätieteellinen seura, 1975)\nTeollisuuden sivutuotteiden hyötykäyttö tierakentamisessa. Lainsäädännöllisiä kehitysnäkymiä \nOjanen, Pekka; Kilpeläinen, Jarmo; Reinikainen, Satu-Pia (Kaakkois-Suomen ympäristökeskus, 2006)\nSuomen ympäristö 41/2006\nTämä tutkimusraportti tehtiin osana Interreg-ohjelmaan kuuluvaa ECOINFO II -lähialueyhteistyöhanketta. Tutkimuksen tavoitteena oli selvittää lainsäädännöllisiä edellytyksiä edistää metsäteollisuuden ja energiantuotannon sivutuotteiden hyödyntämistä tierakentamisessa. Tarkastelun kohteena olivat erityisesti ajankohtaiset asiaan liittyvät muutokset kansallisessa ja Euroopan yhteisöjen lainsäädännössä. Raportin alussa luodaan katsaus Euroopan unionin ja kansallisen tason ohjelmiin ja strategioihin sekä tämänhetkisen lainsäädännön säädöksiin, joilla ohjataan teollisuuden sivutuotteiden hyötykäyttöä maarakentamisessa. Lisäksi arvioidaan lainsäädännön kehittämistarpeita ja meneillään olevia kehityshankkeita. Tällä hetkellä merkittävin muutos on vuoden 2006 keväällä voimaan astuva valtioneuvoston asetus eräiden jätteiden hyödyntämisestä maarakentamisessa. Uudet EU-tason strategiat ja jätepuitedirektiivin uudistaminen vaikuttavat lähivuosina myös kansallisen lainsäädäntöön. Uudessa asetuksessa säädetään tietyille sivutuotelajeille sovellettavan ympäristölupamenettelyn korvaavan ilmoitusmenettelyn ehdoista. Asetuksessa määritetään muiden muassa sivutuotteiden sisältämien haitallisten aineiden pitoisuuksien ja liukoisuuksien raja-arvot sekä laadunhallinnalle asetettavat vaatimukset. Jatkossa asetuksen piiriin voidaan mahdollisesti ottaa uusia jätejakeita ja käyttökohteita.


Hyvinpurjehtiva ja nopea päijännepursi. Muutamana viime vuotena vähällä käytöllä ollut. Sama pursi kuin Inferno 33 (Södergren), FG335 peräsimellä. Rst vesisäiliö 80 ltr, rst dsl 50 ltr. Sisustus mahonkia/teakia, teak sitlodjussa. Hyvät nostimet (dyneema) ja muu köysistö, 4 Lewmar st-vinssiä (30/40), Lewmar vinssinvapauttimet. Katsastusvarustus, 2 ankkuria, silva nexus tuulimittari, barduunat, st-fokka lähes käyttämätön, 2 spinnupuomia, aurinkopaneeli 60 W. Uudenveroinen sprayhood. Päivän mittainen ohjeistus (rikaus ym.) sekä purjehdusopetus kuuluu kauppaan.\nOmistajia 1 Talvisäilytysvarusteet Koottava sinkitty teräspukki, tukeva pressu\nWC: Septi imu/pumppu 50 ltr\n- Vähän käytetty, heavy.\n- SD20 vetolaite, taittolapapotkuri.\nNettivene ID 714027


Hollolalainen konduktööri Tuomas Pulkkinen on rakentanut perheen pihamaalle junaradan ja pienen kylän - ESS.fi\nHollolalainen konduktööri Tuomas Pulkkinen on rakentanut perheen pihamaalle junaradan ja pienen kylän\nNyt voi sanoa, että junailuun on todella hurahdettu. Hollolalainen Tuomas Pulkkinen on ammatiltaan konduktööri ja myös kouluttaa muita konduktöörejä VR:llä, mutta junainnostus ei lopu tähän. Pulkkisten pihapiirissä, Teppolan tilalla Hollolan kirkonkylällä, saattaa nähdä kolme oikeaa höyryjunaa. Ne kiertävät 15 metriä pitkää junarataa, ohittaen omakotitalon, asemarakennuksen, liikenneohjaustornin, kirkon ja konepajan.\n- Tänne tulee myös pankki, ravintoloita, kauppoja ja lisää omakotitaloja, Pulkkinen kertoo.\nPienoisjunarataa on varastossa 250 metrin verran, ja tarkoitus on laajentaa rataa ja kylää pihan toiselle puolelle.\n- Kun rakennan rataa rentoudun, ja ajantajuni saattaa kadota täysin. Olen sanonut vaimolle, että tule sitten tarvittaessa huutelemaan, kun yö on tullut. Onneksi hän ymmärtää täysin tämän harrastuksen päälle.\nPulkkinen on keräillyt pienoisjunarataansa kahdeksan vuotta. Kokoelmaan kuuluu useita rakennuksia ja junia, joita Pulkkinen ja hänen lapsensa saavat myös lahjoituksina toisilta harrastajilta. Verstas, jossa junia rakennellaan, löytyy heti radan vierestä pihamaalta. Kätevää, sillä yksi juna saattaa painaa 20 kiloa.\nPerheen 4- ja 9-vuotiaat lapset tulevat usein isänsä mukana verstaalle. Nelivuotias poika on saanut auttaa kylän rakentamisessa levittämällä soraa sopiviin kohtiin.\n- Rakennan kylää siinä tahdissa, jonka työnteko ja lapset sallivat. Välillä härdelli on sellainen, ettei tekemisestä tule mitään.\nTarkoin varjeltu rata löysi hyvän kodin\nKokoelmassa on saksalaisia ja pohjoisamerikkalaisia junia, joista varsinkin jälkimmäiset on suunnattu aikuiskeräilijöille. Kaasupolttimen sisältävien höyryjunien ohella junissa löytyy myös akkukäyttöisiä versioita. Pulkkinen on purkanut radio-ohjattavia autoja ja ottanut niistä osia juniin.\n- Ostin tämän radan aikoinaan mieheltä, joka oli pitänyt rataa myynnissä neljä vuotta, muttei ollut suostunut myymään sitä kellekään. Hän halusi, että rata menee varmasti hyvään kotiin. Menin katsomaan rataa, mutta pian kävi ilmi, että se olisi minulle aivan liian kallis hankinta. Puhuttiin vielä noin tunnin verran, kun mies sanoi, että eiköhän nosteta tämä sinun kyytiisi.\n250 metriä pienoisjunarataa rakennuksineen ei mahtunut kerralla Pulkkisen auton kyytiin. Ensimmäisellä ajolla mukaan lähti noin 100 metriä tavaraa.\nRata kulki perheen mukana muutosta toiseen, kunnes vaimo sanoi, että miksi me näitä kannetaan mukana. Että aiotko jotain näillä tehdäkin. Siitä se ajatus sitten lähti.\nEräs kylässä huhkiva pikkumies näyttää hieman Elvikseltä. Pienoisjunaratahahmoja löytyy moneen lähtöön, ja niitä voi suunnitella myös itse.\n- Ihmishahmoja voi nykyään tehdä 3D-tulostimilla, ja piirtää ja tulostaa vaikka oman perheensä radan varteen.\nPääseekö rataa katsomaan?\nPulkkisen pienoisjunarata on säänkestävä. Junat puksuttavat aina kun Pulkkinen on kotosalla. Junat kulkevat myös talvella, lumiseen aikaan junan eteen pannaan lumiaura. Pulkkinen suunnittelee myös valojen lisäämistä radalle.\n- Eihän tämä tule koskaan valmiiksi. Koko ajan löytyy myös jotain korjattavaa, ja taloja pitää maalata uusiksi.\nRata kiinnostaa ihmisiä, ja esimerkiksi hiljan järjestetyn Avoimet puutarhat -tapahtuman aikana Pulkkisten pihamaalla kävi runsaasti katsojia. Niin paljon, että Tuomas Pulkkisen piti vahvistaa aitausta radan ympärillä.\n- Moni meni kävelemään radalle rakennusten sekaan aidasta huolimatta. Toivoisin, että rataa ihaillaan aidan takaa.\nJunarataa pääsee katsomaan lähes aina, kun pihapiirissä toimiva Asta Pulkkisen taidenäyttely on auki. Seuraavan kerran tähän on mahdollisuus sunnuntaina 14. elokuuta klo 12-17.\nVapaa-aika Harrastukset Human interest Hollola


Espanja Confederations Cupin finaaliin\nEspanja kaatoi Italian rangaistuspotkukilpailun jälkeen.\nEspanja ja Italia pelasivat tasaisen ottelun myöhään eilen illalla Confederations Cupin välierässä.\nItalia joutui lähtemään otteluun ilman tähtihyökkääjä Mario Balotellia, joka kärsii reisivammasta. Osittain ehkä juuri tästä syystä hyökkäyspään tehot jäivät Italialta uupumaan vaikka se ensimmäistä puoliaikaa hallitsikin.\nEspanja piristyi toisella puoliajalla, mutta ei sekään päässyt laittamaan palloa verkkoihin. Toisella puoliajalla parhaat paikat osuivat kuitenkin Italialle, mutta Iker Casillias piti maalinsa puhtaana.\nJatkoajalla siirryttiin Espanjan hallintaan. Paikat jäivät kuitenkin hyödyntämättä ja näin Gianluigi Buffon onnistui pitämään maalinsa koskemattomana.\nEspanja oli lopulta parempi rangaistuspotkuissa lukemin 7-6. Ratkaisevan rankun upotti Jesus Navas.\nConfederations Cupin finaali pelataan Suomen aikaa tulevan sunnuntain ja maanantain välisenä yönä.


Itälänsi | Futoi yatsu\n← Juoppo lähtee\nOmituiset otukset etsivät soittimia →\nJulkaistu 19.01.2009\tby Futoi yatsu\nLänkkäriä syntyy myös Japanissa.\nMITÄ sarjakuvan lajeihin ja tyyleihin tulee, Osamu Tezukalla (1928-1989) oli tapana työntää lusikkansa joka ainoaan soppaan. Hyvä esimerkki tästä halusta ja taidosta on hilpeä villin lännen sarjakuva Saboten-kun.\nNiin. Siis japanilainen tekemässä länkkäriä, jo 1950-luvulla. Itse asiassa se onnistui hyvin. Ei se ainakaan amerikkalaisten yksinoikeutta ole.\nSaboten-kun on iloinen seikkailujen ketju, jossa ei ole varsinaista pääjuonta. Sujuvasti siirrytään sukuvihasta junaryöstöihin ja Sabotenin perhe-elämästä intiaanien vankeuteen.\nTässä tarinassa Tezuka pääsee briljeeraamaan amerikkalaisen sarjakuvan ja elokuvan tuntemuksellaan. Pienissä sivurooleissa vilahtavat Bob Hope ja Ernest Borgnine (jonka hattuun Tezuka on kirjoittanut ”Arnest Bognine”!). Saboten Samia suunnitellessaan Tezukalla on tiettävästi ollut mielessä monissa amerikkalaisissa B-länkkäreissä näytellyt Tom Tyler.\nSarjakuvan tyyliin taas kerrotaan vaikuttaneen amerikkalaisen Al Cappin strippisarjan Li’l Abner. Samaan vaikutusten ketjuun kuuluvat monetkin sarjakuvat ja animaatiot. Muutamat Saboten-kunin kohtaukset voisivat aivan hyvin olla Kippari Kallesta (Saboten Sam saa sadan miehen voimat juomalla maitoa), Cocco Billistä (Saboteniin ihastuva vanhapiika) tai Lucky Lukesta (älykkäät ja juopottelevat hevoset).\nSaboten-kun vilisee muutenkin pieniä gageja. Eräässä kohtauksessa intiaanit laulavat havaijilaista Aloha Oeta. Toisessa Tezuka marssii henkilökohtaisesti sarjakuvaruutuun kieltääkseen tarinan roistoa lopettamasta sarjakuvaa kesken. Postivaunuyhtiön nimenä on John Ford Western. Ja tietenkin Hyoutan-tsugi näyttäytyy.\nSuomalaisittain erinomaisen kiinnostava henkilö on Saboten-kunin kasvattiäiti. Hän on nimittäin aika tavalla Pekka Puupään Justiinan näköinen. Sen täytynee kuitenkin olla sattumaa. Ei kai Tezuka sentään ole Fogelin tuotantoa tuntenut?\nSaboten-kunin äiti muistuttaa Pekka Puupään Justiinaa – ja molemmat muistuttavat Kissalan poikien mammaa.\nJAPANIN kielen postivaunuja tarkoittava sana on muuten merkillinen. Se kootaan kanjimerkeistä ”asema”, ”hevonen” ja ”vaunut”, ja se äännetään ekibasha. Mielenkiintoisen sanasta tekee se, että äänteellinen yhtäläisyys hevosvaunuja tarkoittavan ranskalaisperäisen sanan equipage kanssa on melkoinen.\nSaboten-kun saa voimansa maidosta.\nOSAMU Tezukalla oli myös ilmiömäinen taito olla hajulla ja mukana ajan virtauksissa. Kun japanilaiset lukijat halusivat lännensarjoja, myös Tezuka teki lännensarjoja.\nLeiji Matsumoto ja Bin Hidaka esittelevät varhaisen mangan historiikissaan Manga daihakubutsukan 1924-1959 (”Suuri mangamuseo 1924-1959”, 2004) useita westerniä tehneitä japanilaisia taiteilijoita. Nimekkäimpiä heistä olivat Souji Yamakawa (1908-1992) ja Shigeru Komatsuzaki (1915-2001).\nYamakawa ja Komatsuzaki tekivät sarjakuvamaisesti kuvitettuja tarinoita, jotka olivat paljon vakavahenkisempiä kuin Tezukan Saboten-kun. Yamakawan ensimmäinen western on Ginboshi (”Hopeatähti”) vuodelta 1952. Komatsuzakin Heigen ou (”Preerian valtias”) syntyi vuonna 1953. Molemmat herrat tekivät japanilaisnuorille kertomuksia myös monista muista aiheista, muun muassa science fictionia ja viidakkoseikkailuja.\nNoboru Oshiron eläinhahmot Kuroroku ja Gumibou seikkailivat villissä lännessä vuonna 1950. Samana vuonna ilmestyi Seiji Shiron sarjakuva Abareuma (”Villihevonen”).\nIlmeisesti ensimmäinen Osamu Tezukan lännenseikkailu oli Kenjuu tenshi (”Pistoolienkeli”) jo vuonna 1949. Sen pääosassa oli Tezukan vakionäyttelijöiden kaartiin kuuluva Rock, joka muistetaan parhaiten roolistaan Metropolisissa.\nKun Saboten-kun alkoi 1951, myös sen pääosassa oli Rock. Saboten-kun on kuitenkin sikäli erikoinen sarjakuva, että sen pääosan esittäjä vaihtui kesken tarinan. Perusluonteeltaan synkkä Rock alkoi Tezukan mielestä olla ristiriidassa sarjan hilpeyden kanssa, ja vuonna 1953 Rockin tilalle vaihtui nuori vekkuli Saboten Sam (”Kaktus-Sam”). Saboten Sam on myöhemmin esiintynyt eri rooleissa useissa Tezukan sarjakuvissa.\nKun Tom Tylerin näköinen konna yrittää lopettaa mangan kesken, Tezuka puuttuu peliin.\nJAPANILAINEN Poplar julkaisi viime vuoden lopulla kirjan verran Saboten-kunin seikkailuja uudeleen komeana juhlapainoksena. Kovakantisen ja värikkään erikoispainoksen perusteena on, että Tezukan syntymästä tuli kuluneeksi 80 vuotta.\nSaboten-kun on kuudes osa Poplarin sarjassa Osamu Tezuka Akashiya shobou kessakusen (”Osamu Tezukan Akasiyan mestariteosten kirjasto”). Sarjassa julkaistaan uudelleen Tezukan mangateoksia, jotka kustannusyhtiö Akasiya julkaisi 1950-luvulla.\nOsamu Tezukan teokset, jotka on julkaistu uudelleen Osamu Tezuka Akashiya shobou kessakusen -sarjassa:\n1. Suriru hakase 1 (”Tohtori Thrill 1”, 1959)\n2. Suriru hakase 2 (”Tohtori Thrill 2”, 1959)\n3. Ken1 tanteichou (”Päällikköetsivä Kenichi”, 1954)\n4. Himitsu shirei dai 3 gou (”Salaiset ohjeet numero 3”, 1960)\n5. Hikari (”Valo”, 1959)\n6. Saboten-kun (”Saboten”, 1953)\n7. Hyoutan Komako (”Ristiriitainen Komako”, 1957)\nPostivaunuyhtiön taitaa omistaa muuan herra Ford.\nLAITETAAN loppuun vielä hieman katakana-waapuro-hupaa. Suuria nimiä villistä lännestä, olkaa hyvät:\nBirii Sa Kiddo\n(Kuvitusta lisätty 30.7.2012)\nKategoria(t): komediamanga, Osamu Tezuka, shounen Avainsana(t): Tezuka Osamu. Lisää kestolinkki kirjanmerkkeihisi.


Ihmisenä tässä ajassa: Paranemisen avaimia -edelleen\nKirjautuessani Paranemisen avaimia kirjan kotisivuille, olen ilokseni saanut sähköpostia jonka allekirjoittajana on itse Loyd ja Jhonsson, eli kirjan kirjoittajat. Amerikassa Avaimista ollaan todella innoissaan ja tuhannet ja taas tuhannet ovat saaneet apua menetelmän käytöstä. Eli kyse on siis todella isosta asiasta, emme ehkä edes osaa kuvitella vielä, miten isosta. Monet Tv-kanavat ja aikakausilehdet\nrummuttavat asian puolesta.\nOlen nyt testannut avaimia säännöllisesti, joka päivä, ainakain kerran, toisinaan kaksi. Olen niin vakuuttunut tästä, koska ne vaivat joita olen hoitanut, ovat häipyneet. Kipu on poissa!!!!!! Siksi päätin pitää Avaimista kurssin. Tätä asiaa ja menetelmää tulee jakaa kaikille, joilla on vähääkään halua hoitaa terveyttään itsehoidollisesti. Tiedän, että ilman halua mikään ei toimi, koska uskomukset säätelevät koko elämää.\nKurssi on lauantaina 26 toukokuuta klo 10-15 täällä. Lisätiedot voit kysyä sähköpostista eeta56@gmail.com, vastaan postiisi. Voin kyllä tulla ohjaamaan avaimia myös pienemmälle porukalle, joten laita postia, niin katsotaan.\nSain ihanan viestin ystävältä Rautiosta ja haluan jakaa sen tähän.\nEi niin kuin minä tahdon …\nPyysin Luojalta lujuutta päästäkseni päämäärääni – minusta tuli heikko oppiakseni nöyrästi tottelemaan.\nPyysin apua voidakseni suorittaa suurempia tekoja – sain epävarmuutta voidakseni suorittaa parempia tekoja.\nPyysin Luojalta rikkautta ollakseni onnellinen – sain köyhyyttä tullakseni viisaaksi.\nPyysin kaikkea voidakseni nauttia elämästä – sain elämän voidakseni nauttia kaikesta.\nEn saanut mitään mitä pyysin, mutta sain kaikkea mitä toivoin.\nMuistetaan, että me jokainen voimme olle niitä, joiden kautta Jumallinen valo virtaa yhteisöömme, ajatuksina, sanoina ja tekoina. Samalla toivotan Teille iloista Vappua. Vappu on kevään käännekohta, lisää lämpöä, lisää valoa, kasvua ja lintujen kosiomenoja.....\nLähettänyt Eeta klo 22.44


MAS MODELS - Modelmaker Specialising in Architectural Models - Historia\nAloitin laajamittaisen pienoismallien rakentamisen talvella 2002-2003 vetoisassa huoneessa Capel Bangorissa Aberystwythin lähistöllä. Silti, kaikki ei saanut alkunsa siellä, vaan olen tehnyt pienoismalleja yhdeksänvuotiaasta saakka! Tein silloin supernopeita arkkitehtuuriaiheita kartongista ja myöhemmin vanhan Airfix-mallisen junan ja lentokoneen osia.\nAloin rakentelemaan pienoismalleja, kun olin noin 13-14-vuotias. Tämä yhdistettynä arkkitehtuuriin, juniin ja piirustukseen kohdistuneeseen kiinnostukseen kehittyi intohimoksi tehdä melkein mitä tahansa. Menin taidekouluun ja sen jälkeen yliopistoon (visuaalisten taiteiden kandidaatti). Opiskelujen jälkeen olen tehnyt monenlaista, pääasiassa luovaa työtä, kuten rakentanut kaikenlaista ja opettanut taidetta lapsille.\nTyöskenneltyäni pienoismallien tekijänä B.T.A Model Trees –firmassa päätin ryhtyä itsenäiseksi mallinrakentajaksi – muutin siis harrastuksen työksi! Työskentelen nyt Aberystwythin (Länsi-Wales) keskustassa sijaitsevassa studiossa.\nOlen valmis ottamaan vastaan minkä tahansa arkkitehtonisen pienoismalliprojektin. Tekemäni mallit ovat laadukkaita ja niiden tekemiseen menee useita tunteja.\nTeen toivomasi mallin, sen ei tarvitse välttämättä olla arkkitehtoninen tai junamalli. Käsityöammatissa oppii aina. Hankin jatkuvasti lisää välineitä ja hion taitojani. Otan mielelläni vastaan kaikki haasteet.


Kangasala SK: Seurasiirto! Hanna Sivén vahvistaa SK:n Venla-tiimiä\nSeurasiirto! Hanna Sivén vahvistaa SK:n Venla-tiimiä\nKangasala SK palkitsi parhaat: Kukonlehdoilla hieno kausi\nSK News - torstai, 1. joulukuuta 2016, 11:34\nSK:n naisten ketju vahvistuu ensi kaudeksi Hanna Sivénillä! Tässä uusi seurakaveri esittelyssä, näyttäisi tarvitsevan Tiaisen perhe vähän uudemmat paidat päälle ennen kauden alkua.\nEsittelepä lyhyesti itsesi?\nOlen kohta 8 kk vanhan tiaisen poikasen myötä vanhempainvapaalla oleva liikunnan, terveystiedon ja ruotsin opettaja. Ikää 27 v. Intohimoina suunnistuksen lisäksi erityisesti hiihto, uinti ja tennis sekä käsityöt ja penkkiurheilu.\nMiksi vaihdat seuraa ja miksi SK?\nKaipasin uutta motivaatiota, jota tuo mm. mahdollisuus juosta viestejä kovemmassa porukassa sekä isomman seuran tarjoama muu toiminta, kuten yhteislenkit ja leirit. SK:ssa on ennestään tuttuja ja kavereita, ja nyt kun asustelemme Kangasalla, niin vaihto SK:hon on luontevaa. Koen myös oloni jo valmiiksi tervetulleeksi, kun Outi niin monen vuoden ajan on minua seuraan kysynyt :)\nAlla on nyt 2 rikkonaista kautta (2015 kesä Ahvenanmaalla ja 2016 palautumista raskaudesta), jolloin suunnistin todella vähän. Tämä aika kuitenkin auttoi löytämään uudelleen sen ilon ja hyvänolon, jonka suunnistus minulle tuo. Pienestä pitäen suunnistaneena sitä jossain vaiheessa jo unohti, miksi oikeastaan harjoittelee ja suunnistaa... Ensi kauden tavoitteena on nauttia suunnistuksesta niin paljon kuin perhe-elämä antaa myöten; sitä mukaa kun saan yöni paremmin nukuttua, niin lisään myös harjoittelua. Tavoitteena on päästä juoksemaan kovatasoisia viestejä ja löytää rastit tarkasti ja nopeasti!\nMiten harjoittelu sujuu näin harjoituskauden aluksi?\nKausi lähti oikeastaan kunnolla käyntiin Syötteellä hiihtäen - eli aivan mahtavasti! Tätä lisää!


200404336 - Taloussanomat - Ilta-Sanomat\nEilen julkistetussa Fortumin jakomallissa valtio runnoo läpi kolme tavoitetta, joita alkuperäiseen jakosuunnitelmaan ei kuulunut.\nOsakkeen vilkkaan vaihdon takeeksi Fortumin johto halusi alkuaan Fortum Oilin valtionomistuksen alle puoleen. Valtionyhtiöihin kiintyneet ja venäläisiä ostajakandidaatteja kammoksuneet poliitikot tyrmäsivät ajatuksen äkäisesti. Eilinen jakomalli betonoi Fortum Oilin poliitikkojen toiveiden mukaiseksi vanhakantaiseksi valtionyhtiöksi.\nOsingonjakomallissa valtio saa uuden valtionyhtiön ja liudan hallintoneuvostopaikkoja ihan ilmaiseksi. Viime syksynä esillä oli malli, joka olisi vaatinut valtiolta lisäsijoituksen valtiojohtoiseen Fortum Oiliin. Emo-Fortum saa alkuperäiseen tavoitteeseensa verrattuna myyntituloina vain murusia. Alkujaan Fortum Oilin osakkeiden myyntituloilla piti rahoittaa sähkö-Fortumin kasvua.\nViime aikojen sähkö- ja öljymarkkinaonnesta yhtiölle siunaantunut hurja tulos auttaa johtoa nielemään harminsa siitä, että Fortumin sijasta potin korjaakin pääomistaja.\nValtiota pienemmille omistajille jaosta ei seuraa pelkkää riemua, koska ensi vuonna osinkoina saatavista Fortum Oilin osakkeista joutuu maksamaan veroa. Perheyhtiö Kone järjestää oman jakautumisensa niin, ettei se kasvata omistajien verotaakkaa. Valtio päätti jakaa Fortumin siten, että se pääsee käymään yhtiökumppaniensa kukkarolla.